|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Munkahelyek építészete 2 ● Architecture of Workplaces 2

## Azonosító (tantárgykód)

BMEEPIPA501

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 0 |  |
| gyakorlat | 6 | önálló |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

6

## Tantárgyfelelős

|  |  |
| --- | --- |
| neve: | Helfrich Szabolcs DLA  egyetemi adjunktus  helfrich.szabolcs@mail.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Ipari- és Mezőgazdasági Épülettervezési Tanszék

## A tantárgy weblapja

[http://www.ipar.bme.hu/tantargy.php?id=4](http://www.epab.bme.hu/abrgeo2/)

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 5. félév

#### 3NAM0 ● Építészmérnöki nappali osztatlan mesterképzés angol nyelven ● 5. félév

#### 3N-A0 és 3N-A1 ● Építészmérnöki nappali alapképzés magyar nyelven ● 5. félév

#### 3NAA0 és 3NAA1 ● Építészmérnöki nappali alapképzés angol nyelven ● 5. félév

## Közvetlen előkövetelmények

### Erős előkövetelmény:

#### ● Középülettervezés 2. BMEEPKOA401 ›1

### Gyenge előkövetelmény:

#### —

### Párhuzamos előkövetelmény:

#### —● Munkahelyek építészete 1 BMEEPIPA401, BMEEPIP5809 felvétel ›1

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

A tárgy célja a megelőző tervezési tantárgyakból megszerzett tudásanyagra építve összegezni az eddigi tervezési ismereteket, továbbfejleszteni mindazt egy összetett, az eddigiektől eltérő léptékű épület tervezésével és a „Komplex tervezés” előtt elkezdeni a felkészülést a komplex építészeti gondolkodásra.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### A tervezési kérdéseken keresztül megismerkedik a hallgató a tervezés valódi összetettségével, gondolkodása komplexebbé válik (KKK I/5).

#### Az összefüggések mélyebb megértésére törekvés megváltoztatja a gondolkodást. Az így szerzett tapasztalat a későbbi tervezések során aktív tudásként hasznosul (KKK I/5).

### Képesség

#### Összetett, egyszerre több kérdésre fókuszáló gondolkodás gyakorlása (KKK II/1-6).

#### Problémamegoldó képesség fejlesztése (KKK II/1-6).

#### Összefüggések vizsgálata, elemző készség fejlesztése (KKK II/14-15).

#### Döntési képesség fejlesztése (KKK II/14-15).

#### Önálló gondolkodás fejlesztése (KKK II/1-6).

#### Vízióalkotás képességének fejlesztése (KKK II/1-6).

#### Prezentációs technikák gyakorlása (KKK II/11; 20; 22).

#### Digitális tervfeldolgozás fejlesztése (KKK II/11; 20; 22).

### Attitűd

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti tudását (KKK III/3; 4;5)

#### nyitott a szükséges informatikai rendszerek megismerésére (KKK III/6);

#### önállóságra törekszik (KKK III/7-9);

### Önállóság és felelősség

#### Önállóan gondolkodik és elemez (KKK IV/1)

#### nyitottan fogadja a megalapozott kritikai észrevételeket (KKK IV/3);

#### a fellépő problémákhoz való hozzáállását az együttműködés és az önálló munka helyes egyensúlya jellemzi (KKK IV/1-3);

#### az elkészített munkájáért felelősséget vállal (KKK IV/4).

## Oktatási módszertan

A gyakorlati órákon a konzultációt megelőzően az ütemterv szerinti alkalmakkor a tankörvezetők rövid vetített előadást tartanak a következő tervezési fázis előkészítéseként.

Előadások, gyakorlatok, kommunikáció írásban és szóban, IT eszközök és technikák használata, önállóan készített feladatok.

## Tanulástámogató anyagok

### Szakirodalom

Tankönyv: Lázár Antal: Munkahelyek építészete

### Jegyzetek

Öltöző segédlet; Közlekedés segédlet; helyszínrajz elemei segédet;

### Letölthető anyagok

további elektronikus segédanyagok a tárgy honlapján

# TEMATIKA

### A tárgy célja a megelőző tervezési tantárgyakból megszerzett tudásanyagra építve összegezni az eddigi tervezési ismereteket, a „Komplex tervezés” előtt felkészülni az összetett építészeti gondolkodásra, fejleszteni az önálló gondolkodást, a döntési képességet és a csapatmunkában való együttműködést.

### A félév során két feladatot kell elkészíteni. Mindkét feladat a „munkahely” fogalmát járja körbe, különböző léptékben.

### Az első feladat egy kis léptékű beavatkozás, főként mezőgazdasághoz kapcsolódó funkcióval.

### A második feladat a mezőgazdasági témáról az ipar irányába tolódik el, hazai "kutatás+fejlesztés+innováció" fogalomhármasának megfelelő tervezési feladattal, valós helyszín(ek)re tervezendő épületekkel.

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### A gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját a félév során készített terv, valamint a félév során tartott közös értékelések, prezentációk képezik.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Közös prezentáció és tervértékelés a félév során két alkalommal. A prezentáció nyilvános, az értékelés szóbeli.*

#### *Féléves terv értékelése 1-5 érdemjeggyel.*

## Teljesítményértékelések részaránya a minősítésben

### A félévvégi jegy megszerzésének feltétele a szorgalmi időszakban végzett teljesítményértékelések mindegyikének legalább elégséges teljesítése, valamint a féléves terv legalább elégséges teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. I. feladat | 35% |
| 2. II. feladat | 65% |
| összesen: | ∑ 100% |

### A féléves érdemjegyet a félévközi részérdemjegyek fenti súlyozása adja. Kétséges esetben a féléves munka minősége képezi a féléves érdemjegyről való döntés alapját.

## Érdemjegy megállapítás

| félévközi részérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 4,5 |
| jó (4) | Good [C] | ≥ 3,5 |
| közepes (3) | Satisfactory [D] | ≥ 2,5 |
| elégséges (2) | Pass [E] | ≥ 1,5 |
| elégtelen (1) | Fail [F] | 0-1,5 |
|  | | |

## Javítás és pótlás

Az ütemtervben meghirdetett tervezési gyakorlati részfeladatok a meghatározott időben és a feladatkiírás szerinti tartalommal adandók be.

A legalább elégséges szintet el nem érő, közbenső feladatrészeket a hallgató köteles megismételni.

A nem határidőben teljesített vagy sikertelensége miatt megismételt feladatbeadás esetén külön eljárási díjat kell fizetni.

A közbenső részfeladatok a Tanszék által meghatározott időpontig pótolhatók (egy hét), nagyobb mértékű elmaradás esetén hosszabb haladékot csak a tanszékvezető adhat, a szankcionálásáról is ő dönt.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×6=72 |
| felkészülés a kontaktórákra, egyéni tervezés | 12×5=60 |
| rajzfeladatok elkészítése | 2x24=48 |
| összesen: | ∑ 180 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.